title: Kommissionens gennemførelsesforordning (EU) 2018/1132 af 13. august 2018 om tilladelse til ændring af betegnelsen og de specifikke mærkningskrav for den nye fødevare »syntetisk zeaxanthin« i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  14.8.2018

                  DA

                  Den Europæiske Unions Tidende

                  L 205/15

         KOMMISSIONENS GENNEMFØRELSESFORORDNING (EU) 2018/1132
         af 13. august 2018
         om tilladelse til ændring af betegnelsen og de specifikke mærkningskrav for den nye fødevare »syntetisk zeaxanthin« i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I henhold til forordning (EU) 2015/2283 må kun nye fødevarer, der er godkendt og opført på EU-listen, markedsføres i Unionen.

                     (2)

                     Kommissionens gennemførelsesforordning (EU) 2017/2470 (2), der indeholder en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen forelægge et udkast til gennemførelsesretsakt om tilladelse til markedsføring i Unionen af en ny fødevare og om ajourføring af EU-listen.

                     (4)

                     Naturligt zeaxanthin er en bestanddel af den normale kost, da det findes i mange frugter og grønne grøntsager samt i æggeblomme. Det anvendes også i kosttilskud som defineret i Europa-Parlamentets og Rådets direktiv 2002/46/EF (3).

                     (5)

                     Ved Kommissionens gennemførelsesafgørelse 2013/49/EU (4) blev der i overensstemmelse med Europa-Parlamentets og Rådets forordning (EF) nr. 258/97 (5) givet tilladelse til markedsføring af syntetisk zeaxanthin som en ny levnedsmiddelingrediens med et maksimalt indtag på højst 2 mg pr. dag. Syntetisk zeaxanthin, der blev godkendt ved gennemførelsesafgørelse 2013/49/EU, betegnes »syntetisk zeaxanthin« på mærkningen af den fødevare, der indeholder det.

                     (6)

                     Den 23. februar 2018 indgav virksomheden DSM Nutritional Products Europe (i det følgende benævnt »ansøgeren«) en anmodning til Kommissionen om at godkende ændringen af betegnelsen og de specifikke mærkningskrav for »syntetisk zeaxanthin«, jf. artikel 10, stk. 1, i forordning (EU) 2015/2283. I ansøgningen anmodes der om sletning af ordet »syntetisk« fra betegnelsen af den nye fødevare som anført i EU-listen og fra mærkningen af de fødevarer der indeholder den.

                     (7)

                     Ansøgeren mener, at ændringen af betegnelsen og mærkningskravene af zeaxanthin er nødvendig for at afhjælpe potentielle negative økonomiske virkninger, som anvendelsen af ordet »syntetisk« på mærkningen af kosttilskud, der indeholder syntetisk zeaxanthin kan have på grund af den negative klang af ordet »syntetisk«. Ansøgeren mener også, at sådanne potentielle negative økonomiske virkninger højst sandsynligt ikke opleves af økonomiske aktører, der markedsfører kosttilskud med godkendte syntetiske nye fødevarer, der ikke anvender ordet »syntetisk« på deres mærkning.

                     (8)

                     En række syntetiske stoffer, der på nuværende tidspunkt er godkendte og opført på EU-listen over nye fødevarer, har et dertil svarende stof med en naturlig oprindelse, og begge former anvendes i kosttilskud. Disse syntetiske stoffer betegnes imidlertid ikke som syntetiske på EU-listen og mærkes heller ikke som sådanne. Ændringen i betegnelsen og mærkningen af syntetisk zeaxanthin vil sikre overensstemmelse med betegnelser for og mærkninger af disse syntetiske stoffer.

                     (9)

                     Der er ingen ændringer i de foreslåede anvendelser og anvendelsesniveauer for zeaxanthin, når det bruges som en ingrediens i kosttilskud, og de sikkerhedsmæssige hensyn, der lå til grund for godkendelsen af syntetisk zeaxanthin ved gennemførelsesafgørelse 2013/49/EU, forbliver gyldige, og ændringen vil derfor ikke give nogen sikkerhedsproblemer. Med hensyn til disse relevante faktorer er de foreslåede ændringer i overensstemmelse med artikel 12, stk. 1, i forordning (EU) 2015/2283.

                     (10)

                     Gennemførelsen af de nye mærkningskrav i overensstemmelse med denne gennemførelsesforordning kan indebære ændringer for lederne af de virksomheder, der på nuværende tidspunkt markedsfører syntetisk zeaxanthin. Der bør derfor fastsættes en overgangsperiode.

                     (11)

                     Der er ved direktiv 2002/46/EF fastsat krav til kosttilskud. Ændringen af betegnelsen for og de specifikke mærkningskrav for zeaxanthin bør godkendes, uden at nævnte direktiv tilsidesættes derved.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1

               1.   De oplysninger i EU-listen over godkendte nye fødevarer, jf. artikel 8 i forordning (EU) 2015/2283, der vedrører stoffet zeaxanthin, ændres som angivet i bilaget til nærværende forordning.

               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

               3.   Den i denne artikel omhandlede godkendelse meddeles, uden at bestemmelserne i direktiv 2002/46/EF tilsidesættes derved.

            Artikel 2
            Bilaget til gennemførelsesforordning (EU) 2017/2470 ændres som angivet i bilaget til nærværende forordning.

            Artikel 3
            Kosttilskud, der indeholder syntetisk zeaxanthin, og som opfylder kravene i forordning (EU) 2015/2283, som var gældende før denne forordnings ikrafttrædelse, kan markedsføres indtil den 3. september 2019 og kan forblive på markedet, indtil de eksisterende lagre er opbrugt.

            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).

            (4)  Kommissionens gennemførelsesafgørelse 2013/49/EU af 22. januar 2013 om tilladelse til markedsføring af syntetisk zeaxanthin som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 21 af 24.1.2013, s. 32).

            (5)  Europa-Parlamentets og Rådets forordning (EF) nr. 258/97 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            BILAG
            I tabel 1 (Godkendte nye fødevarer) i bilaget til gennemførelsesforordning (EU) 2017/2470 affattes oplysningerne vedrørende »zeaxanthin« således:

                           Godkendt ny fødevare

                           Anvendelsesbetingelser for den nye fødevare

                           Supplerende specifikke mærkningskrav

                           »Zeaxanthin

                              Specificeret fødevarekategori

                              Maksimumsindhold

                           Den nye fødevare betegnes »zeaxanthin« på mærkningen af de fødevarer, der indeholder den.«

                           Kosttilskud som defineret i direktiv 2002/46/EF

                           2 mg pr. dag


title: Kommissionens gennemførelsesforordning (EU) 2018/1128 af 9. august 2018 om ændring af gennemførelsesforordning (EU) nr. 1354/2011 om åbning af EU-toldkontingenter for får, geder, fårekød og gedekød

text:
                  14.8.2018

                  DA

                  Den Europæiske Unions Tidende

                  L 205/1

         KOMMISSIONENS GENNEMFØRELSESFORORDNING (EU) 2018/1128
         af 9. august 2018
         om ændring af gennemførelsesforordning (EU) nr. 1354/2011 om åbning af EU-toldkontingenter for får, geder, fårekød og gedekød
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og b), og
         ud fra følgende betragtninger:

                     (1)

                     Ved Kommissionens gennemførelsesforordning (EU) nr. 1354/2011 (2) fastsættes bestemmelser om åbning af EU-toldkontingenter for får, geder, fårekød og gedekød, herunder også fra Island.

                     (2)

                     I artikel 4 i gennemførelsesforordning (EU) nr. 1354/2011 fastsættes det, at de toldkontingenter, der åbnes ved nævnte forordning, forvaltes i henhold til artikel 49-54 i Kommissionens gennemførelsesforordning (EU) 2015/2447 (3).

                     (3)

                     Den Europæiske Union og Island undertegnede den 23. marts 2017 en aftale i form af brevveksling (i det følgende benævnt »aftalen«) om yderligere handelspræferencer for landbrugsprodukter. Undertegnelsen af aftalen på Unionens vegne blev bemyndiget ved Rådets afgørelse (EU) 2016/2087 (4) og dens indgåelse ved Rådets afgørelse (EU) 2017/1913 (5).

                     (4)

                     I overensstemmelse med bilag V til aftalen ændrede Unionen gennemførelsesforordning (EU) nr. 1354/2011 ved gennemførelsesforordning (EU) 2018/562 (6). Med ændringen blev mængderne af de allerede eksisterende toldfrie kontingenter for Island for fåre- og gedekød, henhørende under toldposition 0204 og 0210, forhøjet, og der blev derudover åbnet et årligt toldfrit EU-kontingent for tilberedt fårekød henhørende under underposition 1602 90.

                     (5)

                     Mængderne af de kontingenter for fåre- og gedekød, der forvaltes i henhold til gennemførelsesforordning (EU) nr. 1354/2011, er udtrykt i slagtekropsækvivalenter, mens mængderne ifølge aftalen skal udtrykkes i ton produkter. Det er derfor hensigtsmæssigt at fastsætte regler for forvaltningen af de toldkontingenter, som er fastsat i aftalen, i en særskilt forordning, der skal vedtages, med henblik på at sikre en gnidningsløs forvaltning af toldkontingenter i overensstemmelse med Europa-Parlamentets og Rådets forordning (EU) nr. 952/2013 (7). Som følge heraf bør de pågældende toldkontingenter samtidig udgå af gennemførelsesforordning (EU) nr. 1354/2011 baseret på forordning (EU) nr. 1308/2013.

                     (6)

                     Gennemførelsesforordning (EU) nr. 1354/2011 skal derfor ændres.

                     (7)

                     Den nye forordning om åbning af toldkontingenter for fåre- og gedekød og tilberedt fårekød fra Island, der er vedtaget i overensstemmelse med forordning (EU) nr. 952/2013, anvendes fra den 1. september 2018. De tilsvarende ændringer af gennemførelsesforordning (EU) nr. 1354/2011 bør derfor anvendes fra samme dato.

                     (8)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            I gennemførelsesforordning (EU) nr. 1354/2011 foretages følgende ændringer:

                        1)

                        Artikel 3, stk. 2, litra e), udgår.

                        2)

                        Bilaget erstattes af teksten i bilaget til nærværende forordning.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. september 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. august 2018.

                  På Kommissionens vegne

                  For formanden

               Günther OETTINGER

                  Medlem af Kommissionen

            (1)  EUT L 347 af 20.12.2013, s. 671.

            (2)  Kommissionens gennemførelsesforordning (EU) nr. 1354/2011 af 20. december 2011 om åbning af EU-toldkontingenter for får, geder, fårekød og gedekød (EUT L 338 af 21.12.2011, s. 36).

            (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            (4)  Rådets afgørelse (EU) 2016/2087 af 14. november 2016 om undertegnelse på Den Europæiske Unions vegne af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 324 af 30.11.2016, s. 1).

            (5)  Rådets afgørelse (EU) 2017/1913 af 9. oktober 2017 om indgåelse af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 274 af 24.10.2017, s. 57).

            (6)  Kommissionens gennemførelsesforordning (EU) 2018/562 af 9. april 2018 om ændring af gennemførelsesforordning (EU) nr. 1354/2011 om åbning af EU-toldkontingenter for får, geder, fårekød og gedekød (EUT L 94 af 12.4.2018, s. 4).

            (7)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            BILAG
            »

                     BILAG
                     FÅREKØD OG GEDEKØD (ton slagtekropsækvivalent) EU-TOLDKONTINGENTER

                                 KN-kode

                                 Værditold
                                 (%)

                                 Specifik told
                                 EUR/100 kg

                                 Løbenummer efter først til mølle-princippet

                                 Oprindelse

                                 Årlig mængde i ton slagtekropsækvivalent

                                 Levende dyr
                                 (koefficient = 0,47)

                                 Udbenet lammekød (1)

                                 (koefficient = 1,67)

                                 Udbenet fårekød (2)

                                 (koefficient = 1,81)

                                 Ikke udbenet kød og kroppe
                                 (koefficient = 1,00)

                                 0204

                                 Nul

                                 Nul

                                 —

                                 09.2101

                                 09.2102

                                 09.2011

                                 Argentina

                                 23 000

                                 —

                                 09.2105

                                 09.2106

                                 09.2012

                                 Australien

                                 19 186

                                 —

                                 09.2109

                                 09.2110

                                 09.2013

                                 New Zealand

                                 228 254

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Chile (3)

                                 8 000

                                 —

                                 09.2121

                                 09.2122

                                 09.0781

                                 Norge

                                 300

                                 —

                                 09.2125

                                 09.2126

                                 09.0693

                                 Grønland

                                 100

                                 —

                                 09.2129

                                 09.2130

                                 09.0690

                                 Færøerne

                                 20

                                 —

                                 09.2131

                                 09.2132

                                 09.0227

                                 Tyrkiet

                                 200

                                 —

                                 09.2171

                                 09.2175

                                 09.2015

                                 Andre (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Nul

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               «

               (1)  Og gedekød af kid.

               (2)  Og gedekød undtagen kød af kid.

               (3)  Toldkontingentet for Chile øges med 200 ton pr. år.

               (4)  Ved »andre« forstås alle WTO-medlemmer undtagen Argentina, Australien, New Zealand, Uruguay, Chile, Grønland og Island.

               (5)  Ved »Erga omnes« forstås alle oprindelser, herunder de lande, der er nævnt i denne tabel.


title: Kommissionens gennemførelsesforordning (EU) 2018/1129 af 13. august 2018 om godkendelse af acetamiprid som et eksisterende aktivstof til anvendelse i biocidholdige produkter af produkttype 18 (EØS-relevant tekst.)

text:
                  14.8.2018

                  DA

                  Den Europæiske Unions Tidende

                  L 205/4

         KOMMISSIONENS GENNEMFØRELSESFORORDNING (EU) 2018/1129
         af 13. august 2018
         om godkendelse af acetamiprid som et eksisterende aktivstof til anvendelse i biocidholdige produkter af produkttype 18
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:

                     (1)

                     Der er ved Kommissionens delegerede forordning (EU) nr. 1062/2014 (2) opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter acetamiprid.

                     (2)

                     Acetamiprid er blevet vurderet til anvendelse i produkttype 18, insekticider, acaricider og produkter til bekæmpelse af andre leddyr, jf. bilag V til forordning (EU) nr. 528/2012.

                     (3)

                     Belgien blev udpeget som rapporterende medlemsstat, og landets kompetente vurderingsmyndighed fremsendte vurderingsrapporten sammen med sine anbefalinger den 27. juli 2015.

                     (4)

                     I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 14. december 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner (3).

                     (5)

                     Det fremgår af udtalelsen, at biocidholdige produkter af produkttype 18, som indeholder acetamiprid, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

                     (6)

                     Derfor bør acetamiprid godkendes til anvendelse i biocidholdige produkter af produkttype 18, forudsat at visse specifikationer og betingelser er opfyldt.

                     (7)

                     Det konkluderes i Det Europæiske Kemikalieagenturs udtalelse, at acetamiprid opfylder kriterierne for at være meget persistent (vP) og toksisk (T), jf. bilag XIII til Europa-Parlamentets og Rådets forordning (EF) nr. 1907/2006 (4). Acetamiprid opfylder derfor betingelserne i artikel 10, stk. 1, litra d), i forordning (EU) nr. 528/2012 og bør betragtes som kandidat til substitution.

                     (8)

                     I henhold til artikel 10, stk. 4, i forordning (EU) nr. 528/2012 må et aktivstof, der betragtes som kandidat til substitution, kun godkendes for en periode på højst syv år.

                     (9)

                     Da acetamiprid opfylder kriterierne for at være meget persistent (vP) i henhold til bilag XIII i forordning (EF) nr. 1907/2006, bør behandlede artikler, som er behandlet med eller indeholder acetamiprid, være mærket på passende vis, når de bringes i omsætning.

                     (10)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (11)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Acetamiprid godkendes som et aktivstof til anvendelse i biocidholdige produkter af produkttype 18 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

               Jean-Claude JUNCKER

                  Formand

            (1)  EUT L 167 af 27.6.2012, s. 1.

            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

            (3)  Udvalget for Biocidholdige Produkter, Opinion on the application for approval of the active substance Acetamiprid, Product type: 18, ECHA/BPC/185/2017, vedtaget den 14. december 2017.

            (4)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG

                        Almindeligt anvendt navn

                        IUPAC-navn
                        Identifikationsnr.

                        Aktivstoffets minimumsrenhedsgrad (1)

                        Godkendelsesdato

                        Udløbsdato for godkendelsen

                        Produkttype

                        Særlige betingelser

                        Acetamiprid

                        IUPAC-navn:
                        (E)-N1-[(6-chlor-3-pyridyl)methyl]-N2-cyan-N1-methylacetamid
                        EF-nr.: Foreligger ikke
                        CAS-nr.: 135410-20-7

                        99,0 % w/w

                        1. februar 2020

                        31. januar 2027

                        18

                        Acetamiprid betragtes som kandidat til substitution i overensstemmelse med artikel 10, stk. 1, litra d), i forordning (EU) nr. 528/2012.
                        Godkendelserne af biocidholdige produkter meddeles på følgende betingelser:

                                    1)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    2)

                                    I betragtning af de risici, der er konstateret for de anvendelser, der er vurderet, skal der ved vurderingen af produktet lægges særlig vægt på:

                                                a)

                                                erhvervsmæssige brugere

                                                b)

                                                spædbørn og småbørn som følge af sekundær eksponering, når produktet påføres ved sprøjtning af erhvervsmæssige brugere

                                                c)

                                                overfladevand, sedimenter, jord og grundvand med hensyn til produkter, der påføres ved sprøjtning eller med pensel i stalde

                                                d)

                                                overfladevand, sedimenter, jord og grundvand med hensyn til produkter, der påføres ved sprøjtning udendørs.

                                    3)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier (i det følgende benævnt »MRL'er«) i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3), og der træffes alle hensigtsmæssige risikobegrænsende foranstaltninger for at sikre, at de gældende MRL'er ikke overskrides.

                              Behandlede artikler kan bringes i omsætning på følgende betingelse:
                        Den person, som er ansvarlig for at bringe en behandlet artikel, der er blevet behandlet med eller indeholder acetamiprid, i omsætning, sikrer, at mærkningen af den behandlede artikel indeholder de oplysninger, der er nævnt i artikel 58, stk. 3, andet afsnit, i forordning (EU) nr. 528/2012.

               (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

               (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

               (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) 2018/1131 af 13. august 2018 om godkendelse af penflufen som et aktivstof til anvendelse i biocidholdige produkter af produkttype 8 (EØS-relevant tekst.)

text:
                  14.8.2018

                  DA

                  Den Europæiske Unions Tidende

                  L 205/12

         KOMMISSIONENS GENNEMFØRELSESFORORDNING (EU) 2018/1131
         af 13. august 2018
         om godkendelse af penflufen som et aktivstof til anvendelse i biocidholdige produkter af produkttype 8
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 9, stk. 1, litra a), og
         ud fra følgende betragtninger:

                     (1)

                     Det Forenede Kongeriges kompetente vurderingsmyndighed modtog den 7. juli 2015 en ansøgning om godkendelse af aktivstoffet penflufen til anvendelse i biocidholdige produkter af produkttype 8, træbeskyttelsesmidler, jf. bilag V til forordning (EU) nr. 528/2012.

                     (2)

                     Det Forenede Kongeriges kompetente vurderingsmyndighed fremsendte vurderingsrapporten sammen med sine anbefalinger den 28. februar 2017 i overensstemmelse med artikel 8, stk. 1, i forordning (EU) nr. 528/2012.

                     (3)

                     Udvalget for Biocidholdige Produkter fremsatte den 14. december 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner (2).

                     (4)

                     Det fremgår af udtalelsen, at biocidholdige produkter af produkttype 8, som indeholder penflufen, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

                     (5)

                     Derfor bør penflufen godkendes til anvendelse i biocidholdige produkter af produkttype 8, forudsat at visse specifikationer og betingelser er opfyldt.

                     (6)

                     Da det i udtalelsen fra Udvalget for Biocidholdige Produkter konkluderes, at penflufen opfylder kriterierne for at være meget persistent (vP), jf. bilag XIII til Europa-Parlamentets og Rådets forordning (EF) nr. 1907/2006 (3), bør behandlede artikler, der er behandlet med eller indeholder penflufen, være mærket på passende vis, når de bringes i omsætning.

                     (7)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (8)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Penflufen godkendes som et aktivstof til anvendelse i biocidholdige produkter af produkttype 8 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

               Jean-Claude JUNCKER

                  Formand

            (1)  EUT L 167 af 27.6.2012, s. 1.

            (2)  Udvalget for Biocidholdige Produkter, Opinion on the application for approval of the active substance Penflufen, Product type: 8, ECHA/BPC/184/2017, vedtaget den 14. december 2017.

            (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG

                        Almindeligt anvendt navn

                        IUPAC-navn
                        Identifikationsnr.

                        Aktivstoffets minimumsrenhedsgrad (1)

                        Godkendelsesdato

                        Udløbsdato for godkendelsen

                        Produkttype

                        Særlige betingelser

                        Penflufen

                        IUPAC-navn:
                        5-fluor-1,3-dimethyl-N-{2-[(2RS)-4-methylpentan-2-yl]phenyl}-1H-pyrazol-4-carboxamid
                        EF-nr.: foreligger ikke
                        CAS-nr.: 494793-67-8

                        980 g/kg (R/S-enantiomerer i forholdet 1:1)

                        1. februar 2019

                        31. januar 2029

                        8

                        Godkendelserne af biocidholdige produkter meddeles på følgende betingelser:

                                    1)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    2)

                                    I betragtning af de risici, der er konstateret for de anvendelser, der er vurderet, skal der ved vurderingen af produktet lægges særlig vægt på:

                                                a)

                                                industrielle og erhvervsmæssige brugere

                                                b)

                                                jord og grundvand i forbindelse med behandlet træ, der hyppigt vil blive udsat for vejrlig.

                                    3)

                                    I betragtning af de risici, der er konstateret for jord, skal det fremgå af etiketter — eller sikkerhedsblade, hvis sådanne foreligger — til det godkendte produkt, at industriel anvendelse skal foregå inden for et lukket område eller på et hårdt og uigennemtrængeligt underlag med inddæmning, at nyligt behandlet træ efter behandlingen skal opbevares overdækket og/eller på et hårdt og uigennemtrængeligt underlag for at undgå direkte spild ned i jord eller vand, og at eventuelt spild fra produkter, der anvendes, skal opsamles til genbrug eller bortskaffelse.

                              Behandlede artikler kan bringes i omsætning på følgende betingelse:
                        Den person, som er ansvarlig for at bringe en behandlet artikel, der er blevet behandlet med eller indeholder penflufen, i omsætning, sikrer, at mærkningen af den behandlede artikel indeholder de oplysninger, der er nævnt i artikel 58, stk. 3, andet afsnit, i forordning (EU) nr. 528/2012.

               (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) 2018/1133 af 13. august 2018 om tilladelse til markedsføring af tørrede overjordiske dele af Hoodia parviflora som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  14.8.2018

                  DA

                  Den Europæiske Unions Tidende

                  L 205/18

         KOMMISSIONENS GENNEMFØRELSESFORORDNING (EU) 2018/1133
         af 13. august 2018
         om tilladelse til markedsføring af tørrede overjordiske dele af Hoodia parviflora som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I henhold til forordning (EU) 2015/2283 må kun nye fødevarer, der er godkendt og opført på EU-listen, markedsføres i Unionen.

                     (2)

                     Kommissionens gennemførelsesforordning (EU) 2017/2470 (2), der indeholder en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring i Unionen af en ny fødevare og om ajourføring af EU-listen.

                     (4)

                     Den 21. oktober 2014 indgav virksomheden Desert Labs, Ltd. (i det følgende benævnt »ansøgeren«) en ansøgning til Irlands kompetente myndighed om tilladelse til at markedsføre tørrede overjordiske dele af Hoodia parviflora i Unionen som en ny fødevare i den i artikel 1, stk. 2, litra e), i Europa-Parlamentets og Rådets forordning (EF) nr. 258/97 (3) omhandlede betydning. I ansøgningen anmodes der om tilladelse til at anvende tørrede overjordiske dele af Hoodia parviflora i fødevarer, herunder drikkevarer, kiks, sukkervarer, snacks, suppe og bouillon, te, kaffe og vand. Fødevaren er også bestemt til anvendelse i kosttilskud.

                     (5)

                     I henhold til artikel 35, stk. 1, i forordning (EU) 2015/2283 skal en ansøgning om markedsføring i Unionen af en ny fødevare, der er indgivet til en medlemsstat i henhold til artikel 4 i forordning (EF) nr. 258/97, og som der ikke er truffet endelig beslutning om inden den 1. januar 2018, behandles som en ansøgning i henhold til forordning (EU) 2015/2283.

                     (6)

                     Ansøgningen om tilladelse til markedsføring af tørrede overjordiske dele af Hoodia parviflora som en ny fødevare i Unionen blev indgivet til en medlemsstat i henhold til artikel 4 i forordning (EF) nr. 258/97, og ansøgningen opfylder også kravene i forordning (EU) 2015/2283.

                     (7)

                     Den 24. august 2015 afgav Irlands kompetente myndighed sin første vurderingsrapport. Myndigheden kom i denne rapport frem til den konklusion, at tørrede overjordiske dele af Hoodia parviflora opfylder kriterierne for nye fødevarer i artikel 3, stk. 1, i forordning (EF) nr. 258/97.

                     (8)

                     Den 28. august 2015 videresendte Kommissionen den første vurderingsrapport til de øvrige medlemsstater. Medlemsstaterne fremsatte inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, begrundede indsigelser vedrørende utilstrækkelig karakterisering af den nye fødevare, begrænset vurdering af allergenicitet, utilstrækkelige oplysninger med henblik på at udelukke risici for børn over 12 år, utilstrækkelige oplysninger om specifikationer, stabilitet, vurdering af indtaget og toksikologiske data.

                     (9)

                     I lyset af de af de øvrige medlemsstater fremsatte indsigelser rådførte Kommissionen sig den 25. januar 2016 med Den Europæiske Fødevaresikkerhedsautoritet (i det følgende benævnt »EFSA«) og anmodede den om at foretage en yderligere vurdering vedrørende tørrede overjordiske dele af Hoodia parviflora som en ny fødevare, jf. forordning (EF) nr. 258/97.

                     (10)

                     Den 20. september 2017 vedtog EFSA »Scientific Opinion on the safety of dried aerial parts of Hoodia parviflora as a novel food pursuant to Regulation (EC) No 258/97« (4). Denne udtalelse er, selv om den er udarbejdet og vedtaget af EFSA i henhold til forordning (EF) nr. 258/97, i overensstemmelse med kravene i artikel 11 i forordning (EU) 2015/2283.

                     (11)

                     I sin udtalelse fastslog EFSA ikke, at tørrede overjordiske dele af Hoodia parviflora var sikre ved anvendelse i fødevarer ved de anvendelser og anvendelsesniveauer, der foreslås af producenten, da indtaget ville overstige det niveau, for hvilket det betragtes som sikkert (0,134 mg/kg kropsvægt). Dog konkluderede EFSA, at tørrede overjordiske dele af Hoodia parviflora er sikre for voksne ved tilsætning til kosttilskud ved en daglig dosis på højst 9,4 mg, hvilket svarer til det sikre indtag for en voksen med en standardkropsvægt på 70 kg.

                     (12)

                     Udtalelsen giver et tilstrækkeligt grundlag til at fastslå, at tørrede overjordiske dele af Hoodia parviflora ved anvendelse i kosttilskud ved de foreslåede anvendelser og anvendelsesniveauer er i overensstemmelse med artikel 12, stk. 1, i forordning (EU) 2015/2283.

                     (13)

                     Den 24. januar 2018 indgav ansøgeren en anmodning til Kommissionen med henblik på beskyttelse af data omfattet af ejendomsrettigheder for to undersøgelser, der blev vedlagt ansøgningen, nemlig en rapport vedrørende en 14-dages dosisbestemmende undersøgelse af den orale toksicitet af tørrede overjordiske dele af Hoodia parviflora (5) og en rapport vedrørende en 90-dages undersøgelse af fødevarens toksicitet (6), der lå til grund for BMD-analysen og udledningen af sikre niveauer for indtag for mennesker.

                     (14)

                     Den 18. februar 2018 vurderede EFSA (7), at i udarbejdelsen af dens udtalelse om tørrede overjordiske dele af Hoodia parviflora som en ny fødevare, lå data fra 90-dages undersøgelsen af fødevarens toksicitet til grund for BMD-analysen og udledningen af sikre niveauer for indtag for mennesker. Derfor vurderes det, at konklusionerne vedrørende sikkerheden af tørrede overjordiske dele af Hoodia parviflora ikke kunne have været nået uden data fra undersøgelsen.

                     (15)

                     Efter at have modtaget EFSA's udtalelse bad Kommissionen ansøgeren om yderligere at præcisere begrundelsen for påberåbelse af ejendomsrettigheder til undersøgelsen og kravet om eneret på at kunne henvise til undersøgelsen, jf. artikel 26, stk. 2, litra a) og b) i forordning (EU) 2015/2283.

                     (16)

                     Ansøgeren har også erklæret, at på tidspunktet, hvor ansøgningen blev indgivet, havde ansøgeren i henhold til national ret ejendomsrettigheder til og eneret på at kunne henvise til undersøgelsen, hvorfor tredjeparter ikke lovligt kunne få adgang til eller anvende undersøgelsen. Kommissionen vurderede alle de oplysninger, som ansøgeren fremlagde og vurderede, at ansøgeren i tilstrækkelig grad havde opfyldt kravene i artikel 26, stk. 2, i forordning (EU) 2015/2283.

                     (17)

                     I henhold til artikel 26, stk. 2, i forordning (EU) 2015/2283 bør 90-dages undersøgelsen af fødevarens toksicitet ikke anvendes af EFSA til fordel for en senere ansøgning i fem år fra datoen for ikrafttrædelsen af denne forordning. Som følge heraf bør markedsføring i Unionen af den nye fødevare godkendt i henhold til denne forordning i en periode på fem år kun kunne foretages af ansøgeren.

                     (18)

                     Begrænsningen af godkendelsen af den nye fødevare og af ansøgerens krav om eneret på at kunne henvise til den í ansøgningen vedlagte undersøgelse er imidlertid ikke til hinder for, at andre ansøgere ansøger om tilladelse til at markedsføre den samme nye fødevare, forudsat at ansøgningerne er baseret på lovligt opnået information, der er indgivet til støtte for godkendelsen i henhold til denne forordning.

                     (19)

                     Der er ved Europa-Parlamentets og Rådets direktiv 2002/46/EF (8) fastsat bestemmelser om kosttilskud. Anvendelsen af tørrede overjordiske dele af Hoodia parviflora bør godkendes, uden at nævnte direktiv tilsidesættes derved.

                     (20)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1

               1.   Tørrede overjordiske dele af Hoodia parviflora som specificeret i bilaget til nærværende forordning, opføres i EU-listen over godkendte nye fødevarer, jf. gennemførelsesforordning (EU) 2017/2470.

               2.   I en periode på fem år fra datoen for denne forordnings ikrafttræden må kun ansøgeren

                           Virksomhed: Desert Labs, Ltd.

                           Adresse: Kibbutz Yotvata, 88820, Israel

                     markedsføre den nye fødevare nævnt i stk. 1 i Unionen, medmindre en efterfølgende ansøger får godkendt den samme nye fødevare uden henvisning til de data, der er beskyttet i henhold til denne forordnings artikel 2, eller med samtykke fra Desert Labs, Ltd.

               3.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

               4.   Den i denne artikel omhandlede godkendelse meddeles, uden at bestemmelserne i direktiv 2002/46/EF tilsidesættes derved.

            Artikel 2
            Undersøgelsen i ansøgningen, på grundlag af hvilken den nye fødevare nævnt i artikel 1 er blevet vurderet af EFSA, og som ifølge ansøgeren opfylder kravene i artikel 26, stk. 2, i forordning (EU) 2015/2283, må ikke anvendes til fordel for en efterfølgende ansøger i en periode på fem år fra datoen for ikrafttrædelsen af denne forordning uden samtykke fra Desert Labs, Ltd.

            Artikel 3
            Bilaget til gennemførelsesforordning (EU) 2017/2470 ændres som angivet i bilaget til nærværende forordning.

            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets forordning (EF) nr. 258/97 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (4)  EFSA Journal (2017);15(10):5002.

            (5)  Desert Labs, 2012a, ikke offentliggjort.

            (6)  Desert Labs, 2012b, ikke offentliggjort.

            (7)  EFSA's Ekspertpanel for Diætetiske Produkter, Ernæring og Allergier, referat fra det 83. plenarmøde afholdt den 7.-8. februar 2018 og godkendt den 18. februar 2018. (https://www.efsa.europa.eu/sites/default/files/event/180207-1-m.pdf).

            (8)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Følgende sidste kolonne indsættes i tabel 1 (Godkendte nye fødevarer):
                        »Databeskyttelse«

                        2)

                        Følgende indsættes i tabel 1 (Godkendte nye fødevarer) i den alfabetiske rækkefølge:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    Databeskyttelse

                                    »Tørrede overjordiske dele af Hoodia parviflora

                                       Specificeret fødevarekategori

                                       Maksimumsindhold

                                    Den nye fødevare betegnes »tørrede overjordiske dele af Hoodia parviflora« på mærkningen af de fødevarer, der indeholder den.

                                    Godkendt den 3. september 2018. Opførelsen er baseret på videnskabelig dokumentation og videnskabelige data omfattet af ejendomsrettigheder beskyttet i henhold til artikel 26 i forordning (EU) 2015/2283.
                                    Ansøger: Desert Labs, Ltd. Kibbutz Yotvata, 88820 Israel.
                                    I databeskyttelsesperioden må den nye fødevare tørrede overjordiske dele af Hoodia parviflora kun markedsføres i Unionen af Desert Labs, Ltd, medmindre en efterfølgende ansøger får godkendt den nye fødevare uden henvisning til de(n) videnskabelige dokumentation eller videnskabelige data omfattet af ejendomsrettigheder i henhold til artikel 26 i forordning (EU) 2015/2283 eller med samtykke fra Desert Labs, Ltd.
                                    Slutdato for databeskyttelse: 3. september 2023.«

                                    Kosttilskud som defineret i direktiv 2002/46/EF beregnet til voksne

                                    9,4 mg pr. dag

                        3)

                        Følgende indsættes i tabel 2 (Specifikationer) i den alfabetiske rækkefølge:

                                    Godkendt ny fødevare

                                    Specifikation

                                    »Tørrede overjordiske dele af Hoodia parviflora

                                       Beskrivelse/definition:

                                    Det er de hele, tørrede overjordiske dele af Hoodia parviflora N.E.Br., (Singrøn-familien, Apocynaceae)

                                       Karakteristik/sammensætning:

                                    Plantemateriale: Overjordiske dele af mindst treårige planter
                                    Udseende: Lysegrønt til gyldenbrunt fint pulver
                                    Opløselighed (vand): > 25 mg/ml
                                    Vandindhold: < 5,5 %
                                    Aw: < 0,3
                                    pH: < 5,0
                                    Proteiner: < 4,5 g/100 g
                                    Fedtstoffer: < 3 g/100 g
                                    Kulhydrat (inklusive kostfibre): < 80 g/100 g
                                    Kostfibre: < 55 g/100 g
                                    Samlet sukkerindhold: < 10,5 g/100 g
                                    Aske: < 20 %

                                       Hoodigocider

                                    P57: 5-50 mg/kg
                                    L: 1 000 -6 000  mg/kg
                                    O: 500-5 000  mg/kg
                                    I alt: 1 500 -11 000  mg/kg

                                       Tungmetaller:

                                    Arsen: < 1,00 mg/kg
                                    Kviksølv: < 0,1 mg/kg
                                    Cadmium: < 0,1 mg/kg
                                    Bly: < 0,5 mg/kg

                                       Mikrobiologiske kriterier:

                                    Aerobt kimtal: < 105 CFU/g

                                       Escherichia coli: < 10 CFU/g

                                       Staphylococcus aureus: < 50 CFU/g
                                    Colibakterier i alt: < 10 CFU/g
                                    Gærsvampe: ≤ 100 CFU/g
                                    Skimmelsvampe: ≤ 100 CFU/g

                                       Salmonella-arter: ingen i 25 g

                                       Listeria monocytogenes: ingen i 25 g
                                    CFU: kolonidannende enheder (Colony Forming Units)«


title: Kommissionens gennemførelsesforordning (EU) 2018/1138 af 13. august 2018 om 289. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  14.8.2018

                  DA

                  Den Europæiske Unions Tidende

                  LI 205/1

         KOMMISSIONENS GENNEMFØRELSESFORORDNING (EU) 2018/1138
         af 13. august 2018
         om 289. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge nævnte forordning er omfattet af indefrysningen af midler og økonomiske ressourcer.

                     (2)

                     Den 9. august 2018 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af pengemidler og økonomiske ressourcer. Bilag I til forordning (EF) nr. 881/2002 bør derfor ændres.

                     (3)

                     For at sikre, at foranstaltningerne i denne forordning er effektive, bør den træde i kraft øjeblikkeligt —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 139 af 29.5.2002, s. 9.

            BILAG
            I bilag I til forordning (EF) nr. 881/2002 tilføjes følgende punkt under overskriften »Fysiske personer«:

               »Adnan Abou Walid Al-Sahraoui (alias a) Lahbib Idrissi ould Sidi Abdi ould Said ould El Bachir, b) Adnan Abu Walid al-Sahrawi, c) Abu Walid al Sahrawi, d) Adnan Abu Walid al-Sahraoui, e) Adnan Abu Waleed al-Sahrawi, f) Lehbib Ould Ali Ould Said Ould Joumani). Fødselsdato: 16.2.1973. Fødested: Laayoune. Adresse: a) Ménaka, Gao-regionen, Mali. Andre oplysninger: Tidligere talsmand for Mouvement pour l'Unification et le Jihad en Afrique de l'Ouest (MUJAO). Emir i gruppen Al-Mourabitoun i Mali. Svor troskab til Den Islamiske Stat i Irak og Levanten (ISIL), opført som Al-Qaida i Irak. Den i artikel 7d, stk. 2, litra i), omhandlede dato: 9.8.2018.«


title: Kommissionens gennemførelsesforordning (EU) 2018/27 af 9. januar 2018 om beskyttelse, jf. artikel 99 i Europa-Parlamentets og Rådets forordning (EU) nr. 1308/2013, af betegnelsen »Ribeiras do Morrazo« (BGB)

text:
               10.1.2018

               DA

               Den Europæiske Unions Tidende

               L 5/26

         KOMMISSIONENS GENNEMFØRELSESFORORDNING (EU) 2018/27
   af 9. januar 2018
   om beskyttelse, jf. artikel 99 i Europa-Parlamentets og Rådets forordning (EU) nr. 1308/2013, af betegnelsen »Ribeiras do Morrazo« (BGB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
   ud fra følgende betragtninger:

               (1)

               Spaniens ansøgning om registrering af betegnelsen »Ribeiras do Morrazo« er i overensstemmelse med artikel 97, stk. 2 og 3, i forordning (EU) nr. 1308/2013 blevet behandlet af Kommissionen og offentliggjort i Den Europæiske Unions Tidende
                   (2).

               (2)

               Kommissionen har ikke modtaget indsigelser, jf. artikel 98 i forordning (EU) nr. 1308/2013.

               (3)

               Betegnelsen »Ribeiras do Morrazo« skal i henhold til artikel 99 i forordning (EU) nr. 1308/2013 beskyttes og optages i det register, der er omhandlet i artikel 104 i samme forordning.

               (4)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Betegnelsen »Ribeiras do Morrazo« (BGB) beskyttes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  EUT C 255 af 5.8.2017, s. 15.


title: Kommissionens gennemførelsesforordning (EU) 2018/26 af 9. januar 2018 om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse »Montravel« (BOB)

text:
               10.1.2018

               DA

               Den Europæiske Unions Tidende

               L 5/25

         KOMMISSIONENS GENNEMFØRELSESFORORDNING (EU) 2018/26
   af 9. januar 2018
   om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse »Montravel« (BOB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
   ud fra følgende betragtninger:

               (1)

               Kommissionen har behandlet den ansøgning, der er indgivet af Frankrig efter artikel 105 i forordning (EU) nr. 1308/2013, om godkendelse af en ændring af varespecifikationen for den beskyttede oprindelsesbetegnelse »Montravel«.

               (2)

               Kommissionen har i overensstemmelse med artikel 97, stk. 3, i forordning (EU) nr. 1308/2013 offentliggjort ansøgningen om godkendelse af ændringen af varespecifikationen i Den Europæiske Unions Tidende
                   (2).

               (3)

               Kommissionen har ikke modtaget indsigelser, jf. artikel 98 i forordning (EU) nr. 1308/2013.

               (4)

               Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

               (5)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Montravel« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  EUT C 255 af 5.8.2017, s. 10.


title: Rådets gennemførelsesafgørelse (EU) 2018/31 af 10. januar 2018 om gennemførelse af artikel 11, stk. 1, i forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

text:
               11.1.2018

               DA

               Den Europæiske Unions Tidende

               L 6/1

         RÅDETS GENNEMFØRELSESAFGØRELSE (EU) 2018/31
   af 10. januar 2018
   om gennemførelse af artikel 11, stk. 1, i forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 377/2012 af 3. maj 2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau (1), særlig artikel 11, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 3. maj 2012 forordning (EU) nr. 377/2012.

               (2)

               De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 2048 (2012), slettede en person fra listen over personer og enheder, der er omfattet af restriktive foranstaltninger, den 20. december 2017.

               (3)

               Denne person bør slettes fra bilag I til forordning (EU) nr. 377/2012 —

         VEDTAGET DENNE FORORDNING:
   Artikel 1
   Bilag I til forordning (EU) nr. 377/2012 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. januar 2018.

            På Rådets vegne

         E. KRALEVA

            Formand

      (1)  EUT L 119 af 4.5.2012, s. 1.

      BILAG
      I bilag I til forordning (EU) nr. 377/2012 fjernes oplysningerne om nedenstående person:

                  11.

                  Sanha CLUSSÉ.


title: Kommissionens gennemførelsesforordning (EU) 2018/33 af 28. september 2017 om fastsættelse af gennemførelsesmæssige tekniske standarder vedrørende det standardiserede præsentationsformat af gebyropgørelsen og det fælles symbol herfor i overensstemmelse med Europa-Parlamentets og Rådets direktiv 2014/92/EU (EØS-relevant tekst. )

text:
                  11.1.2018

                  DA

                  Den Europæiske Unions Tidende

                  L 6/26

            KOMMISSIONENS GENNEMFØRELSESFORORDNING (EU) 2018/33
      af 28. september 2017
      om fastsættelse af gennemførelsesmæssige tekniske standarder vedrørende det standardiserede præsentationsformat af gebyropgørelsen og det fælles symbol herfor i overensstemmelse med Europa-Parlamentets og Rådets direktiv 2014/92/EU
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv 2014/92/EU af 23. juli 2014 om sammenlignelighed af gebyrer i forbindelse med betalingskonti, flytning af betalingskonti og adgang til betalingskonti med basale funktioner (1), særlig artikel 5, stk. 4, andet afsnit, og
      ud fra følgende betragtninger:

                  (1)

                  I henhold til direktiv 2014/92/EU skal medlemsstaterne sikre, at betalingstjenesteudbyderne mindst en gang om året og vederlagsfrit udleverer en opgørelse til forbrugerne over alle påløbne gebyrer samt, hvis det er relevant, oplysninger om rentesatserne for tjenester, der er knyttet til en betalingskonto. Betalingstjenesteudbyderne er forpligtede til at anvende de standardiserede udtryk i den endelige liste over de mest repræsentative tjenester, der er knyttet til en betalingskonto. De endelige lister skal offentliggøres af medlemsstaterne, som indarbejder den standardiserede EU-terminologi, der er fastsat i Kommissionens delegerede forordning (EU) 2018/32 (2).

                  (2)

                  For at sikre, at gebyropgørelsen opfylder formålet med direktiv 2014/92/EU og samtidig giver forbrugerne alle de relevante oplysninger på en måde, der forbedrer sammenligningen og gennemsigtigheden, bør betalingstjenesteudbyderne anvende en standardiseret skabelon til gebyropgørelsen.

                  (3)

                  For så vidt angår præsentationen af pakker af tjenester, der er knyttet til en betalingskonto, skal der tages hensyn til, at forskellige betalingstjenesteudbydere tilbyder forskellige slags pakker. Visse pakker er omfattet af generelle gebyrer, eksempelvis for vedligeholdelse eller drift af en konto, andre pakker betales separat fra sådanne generelle gebyrer, og visse pakker omfatter et vist antal tjenester. For at gøre det lettere for forbrugerne at forstå indholdet af de forskellige typer pakker og deres gebyrer, bør pakkerne opføres separat på gebyropgørelsen. Navnlig hvis pakkerne kræves betalt som en del af et generelt gebyr, bør sådanne pakker vises sammen med det gebyr.

                  (4)

                  Medlemsstaterne kan kræve, at nøgleindikatorer såsom en samlet omkostningsindikator angives i gebyropgørelsen. Skabelonen til gebyropgørelsen bør omfatte en separat tabel til de betalingstjenesteudbydere, der er underlagt sådanne betingelser.

                  (5)

                  Da betalingstjenesteudbyderne nemt bør kunne udarbejde gebyropgørelsen, bør der ydermere foreligge tydelige instrukser til betalingstjenesteudbyderne om, hvordan gebyropgørelsen skal udfyldes.

                  (6)

                  Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed (Den Europæiske Banktilsynsmyndighed) (EBA) har forelagt Kommissionen.

                  (7)

                  EBA har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (3), om en udtalelse —

            VEDTAGET DENNE FORORDNING:
      Artikel 1
      Skabelon til gebyropgørelsen og det fælles symbol herfor
      1.   Betalingstjenesteudbyderne skal anvende skabelonen i bilaget og udfylde den i henhold til artikel 2-18.
      2.   Betalingstjenesteudbyderne må ved udfyldelsen ikke ændre skabelonen til gebyropgørelsen på anden vis end som fastsat i denne forordning. Navnlig skal betalingstjenesteudbyderne følge rækkefølgen af oplysninger, afsnit og underafsnit som fastsat i skabelonen.
      3.   Gebyropgørelsen skal:

                  a)

                  fremlægges i stående A4-format

                  b)

                  indeholde titlen »Gebyropgørelse« øverst på første side, hvor titlen centreres og placeres midt imellem betalingstjenesteudbyderens logo øverst til venstre i dokumentet og det fælles symbol øverst til højre i dokumentet

                  c)

                  indeholde det fælles symbol, hvis mål ikke overstiger 2,5 cm × 2,5 cm, og som fremtræder som vist i skabelonen i bilaget

                  d)

                  anvende skrifttypen Arial eller en anden skrifttype, der ligner Arial, og skriftstørrelse 11, bortset fra i titlen »Gebyropgørelse«, som skrives med skriftstørrelse 16 og fede typer, skriftstørrelse 14 og fede typer i overskrifterne samt skriftstørrelse 12 og fede typer i underoverskrifterne, medmindre en større skriftstørrelse eller anvendelsen af brailleskrift til synshæmmede personer enten er påkrævet i henhold til national ret, eller forbrugeren og betalingstjenesteudbyderen er blevet enige herom

                  e)

                  fremlægges i sort-hvid, bortset fra betalingstjenesteudbyderens logo og det fælles symbol, som kan fremstå i farver som fastsat i artikel 2

                  f)

                  omgive overskrifterne med den halvmørke grå farve, der fremkommer ved anvendelsen af farvemønstret med referencenummer 166,166,166 i RGB-farvemodellen, og omgive underoverskrifterne med den lysegrå farve, der fremkommer ved anvendelsen af referencenummer 191,191,191 i RGB-farvemodellen

                  g)

                  have nummererede sider.

            Artikel 2
      Det fælles symbol og betalingstjenesteudbyderens logo
      1.   Når det fælles symbol fremstår i farver, anvendes farvemønstret med referencenummer 0/51/153 (hexadecimal: 003399) i RGB-farvemodellen til baggrunden og farvemønstret med referencenummer 255/204/0 (hexadecimal: FFCC00) i RGB-farvemodellen til symbolet.
      2.   Betalingstjenesteudbyderens logo skal være af samme størrelse som det fælles symbol.
      3.   Logoet må kun fremstå i farver, hvis det fælles symbol også fremstår i farver. Hvis det fælles symbol trykkes i sort-hvid, skal det kunne læses tydeligt.
      Artikel 3
      Kontoudbyderens navn og kontaktoplysninger
      1.   Betalingstjenesteudbyderne skal erstatte de relevante angivelser i kantede parenteser med navnet på kontoudbyderen, hvilket skrives med fede typer og venstrestilles.
      2.   Betalingstjenesteudbyderne skal erstatte de relevante angivelser i kantede parenteser med deres kontaktoplysninger såsom geografisk adresse, telefonnummer, e-mailadresse, faxnummer, websted og kontaktperson eller -punkt, som betalingskontoindehaveren kan benytte til fremtidig korrespondance.
      Disse kontaktoplysninger skal venstrestilles.
      Artikel 4
      Betalingskontoindehaverens navn og kontaktoplysninger
      1.   Betalingstjenesteudbyderne skal erstatte de relevante angivelser i de kantede parenteser med navnet på betalingskontoindehaveren.
      Dette navn skal fremstå med fede typer og venstrestilles.
      2.   Betalingstjenesteudbyderne skal erstatte de relevante angivelser i de kantede parenteser med navnet på betalingskontoindehaveren.
      Den geografiske adresse skal venstrestilles og skrives, bortset fra det første bogstav i hvert ord, med minuskler.
      Artikel 5
      Kontonavn og -identifikation
      1.   Betalingstjenesteudbyderne skal angive navnet på betalingskontoen.
      Dette navn skal fremstå med fede typer, venstrestilles og skrives direkte efter de relevante ord.
      2.   Betalingstjenesteudbyderne skal angive detaljer til identifikation af betalingskontoen såsom bankidentifikationskoden (BIC), det internationale bankkontonummer (IBAN), det nationale kontonummer og det nationale registreringsnummer.
      Disse detaljer skal venstrestilles.
      Artikel 6
      Kalenderperiode
      Betalingstjenesteudbyderne skal venstrestillet i rækken »periode« angive den kalenderperiode, som gebyropgørelsen dækker.
      Artikel 7
      Dato
      Betalingstjenesteudbyderne skal venstrestillet i rækken »dato« angive den kalenderdato, hvor de fremlægger gebyropgørelsen.
      Artikel 8
      Indledning
      Indledningens ordlyd skal gengives i gebyropgørelsen som angivet i skabelonen med lineafstand på 1,15, 0 pkt. før teksten og 10 pkt. efter teksten.
      Artikel 9
      Oversigt over gebyrer og renter
      1.   Betalingstjenesteudbyderne skal med fede typer og højrestillet angive de samlede beløb af de gebyrer og renter, der skal indgå i de fire separate tabeller under »Oversigt over gebyrer og renter«.
      2.   Hvis en given konto ikke tilskrives renter, og hvis oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU, skal betalingstjenesteudbyderne anvende ordlyden »ingen rentetilskrivning« højrestillet med minuskler.
      3.   Hvis der tilskrives renter, men de i en given periode er lig med nul, og hvis oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU, skal betalingstjenesteudbyderne vise dette ved at angive »0« i den tilsvarende tabel.
      4.   Betalingstjenesteudbyderne skal angive den samlede omkostningsindikator, der giver et overblik over de samlede årlige omkostninger for betalingskontoen, i en separat tabel, såfremt det er påkrævet i henhold til de nationale bestemmelser til gennemførelse af direktiv 2014/92/EU. Betalingstjenesteudbyderne skal fjerne tabellen, hvis disse nationale bestemmelser ikke pålægger betalingstjenesteudbyderne at angive den samlede omkostningsindikator.
      Artikel 10
      Detaljeret opgørelse over gebyrer i forbindelse med kontoen
      1.   Betalingstjenesteudbyderne skal i tabellen med overskriften »Detaljeret opgørelse over gebyrer i forbindelse med kontoen« opføre en liste over alle de gebyrer, der blev betalt i den pågældende periode for de tilsvarende tjenester.
      Gebyrer for oprettelse eller vedligeholdelse af kontoen skal anføres i underafsnittet »Generelle kontotjenester«.
      2.   Betalingstjenesteudbyderne skal indsætte tjenesterne venstrestillet i underkolonnen »Tjeneste« med fede typer og med enkelt linjeafstand, 0 pkt. før og 0 pkt. efter hver tjeneste.
      3.   Betalingstjenesteudbyderne skal højrestillet i underkolonnen »Antal gange, tjenesten blev benyttet« angive antallet af gange, hvor hver enkelt tjeneste blev benyttet i den pågældende periode for gebyropgørelsen, med den skrifttype, der er angivet i artikel 1, stk. 3, litra d).
      Betalingstjenesteudbyderne skal ikke udfylde underkolonnen »Antal gange, tjenesten blev benyttet«, hvis:

                  a)

                  tjenesten blev benyttet, men betalingstjenesteudbyderen ikke opkrævede et gebyr for den tjeneste, og

                  b)

                  oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU.

            4.   Betalingstjenesteudbyderne skal højrestillet i underkolonnen »Gebyr« angive strukturen for gebyret og omkostningen for hver tjeneste, der blev benyttet.
      5.   Betalingstjenesteudbyderne skal højrestillet i underkolonnen »Antal gange, gebyret blev opkrævet« angive antallet af gange, hvor hver enkelt tjeneste blev krævet betalt i den pågældende periode for gebyropgørelsen. Betalingstjenesteudbyderne skal vise dette ved at angive »gebyr ikke opkrævet« i den tilsvarende tabel, hvis:

                  a)

                  tjenesten blev benyttet, men der ikke blev opkrævet et gebyr, og

                  b)

                  oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU.

            6.   Betalingstjenesteudbyderne skal med fede typer i underkolonnen »I alt« angive den samlede gebyrsum, der er blevet betalt for at benytte den tjeneste i den pågældende periode.
      7.   Hvis et givent underafsnit ikke indeholder nogen tjenester, skal betalingstjenesteudbyderne fjerne det pågældende underafsnit. Betalingstjenesteudbyderne skal også fjerne underafsnittet, hvis betalingskontoindehaveren ikke benyttede nogen tjenester ud over dem, der står angivet i pakken af tjenester, i den pågældende periode.
      8.   Betalingstjenesteudbyderne skal med fede typer angive den samlede sum af de gebyrer, som betalingskontoindehaveren har betalt i den pågældende periode, i rækken »Gebyrer i alt«.
      Artikel 11
      Opstilling af gebyrtyper
      1.   Hvis der opkræves særskilte gebyrer på en eller flere af de følgende måder, skal betalingstjenesteudbyderne på en særskilt linje for den pågældende tjeneste i kolonnen »Tjeneste« i tabellen »Detaljeret opgørelse over gebyrer i forbindelse med kontoen« angive en beskrivelse af hver enkelt opkrævning, kommunikationsmiddel eller betingelse (»gebyrtyper«):

                  a)

                  for hver enkelt opkrævning ved ydelse af samme tjeneste, såsom et indledende oprettelsesgebyr og efterfølgende handlingsgebyr for samme tjeneste

                  b)

                  for de forskellige kommunikationsmidler, hvorigennem den samme tjeneste kan udbedes, benyttes eller leveres, såsom via telefon, i en filial eller online

                  c)

                  afhængig af hvorvidt en given betingelse for samme tjeneste er overholdt, såsom efterlevelse af et minimalt eller maksimalt tærskelbeløb for kredittransaktioner eller hævning af kontanter.

            Beskrivelsen skal venstrestilles. Gebyrerne skal angives højrestillet i kolonnen »Gebyr«.
      2.   Hvis der opkræves gebyrer i henhold til en kombination af flere gebyrtyper, såsom gebyrer, der er forskellige alt efter kommunikationsmiddel og derefter forskelliggøres yderligere på baggrund af, hvorvidt der nås et tærskelbeløb, skal betalingstjenesteudbyderne sammenfattet med anvendelsen af artikel 10, stk. 5, højrestille beskrivelsen af hver enkelt yderligere gebyrtype.
      3.   Hvis gebyret er blevet ændret i den pågældende periode, skal betalingstjenesteudbyderne anføre de gebyrer, der er blevet pålagt i hver periode, ved at føje nye linjer til kolonnen »Gebyr«.
      Artikel 12
      Opstilling af pakker af tjenester, der kræves betalt som del af gebyrerne i underafsnittet »Generelle kontotjenester«
      1.   Hvis en pakke af tjenester, der er knyttet til en betalingskonto, tilbydes sammen med kontoen og kræves betalt som del af gebyrerne i underafsnittet »Generelle kontotjenester«, skal betalingstjenesteudbyderne i rækken »Tjenestepakke« i tabellen »Detaljeret opgørelse over gebyrer i forbindelse med kontoen« angive oplysningerne om de tjenester, der indgår i den pakke, som er angivet i kolonnen »Tjeneste«, samt antallet af gange, den pakke blev benyttet, i kolonnen »Antal gange, tjenesten blev benyttet«. I kolonnerne under »Gebyr« skal betalingstjenesteudbyderne angive henholdsvis det gebyr, der opkræves for pakken som helhed, og antallet af gange, pakkens gebyr blev opkrævet i den pågældende periode, som fastsat i artikel 11, stk. 1. Rækken skal fjernes, hvis pakken af tjenester kræves betalt særskilt fra gebyret for generelle kontotjenester.
      2.   Ethvert gebyr, der opkræves for enhver tjeneste ud over de tjenester, der indgår i pakken, skal anføres i tabellen over tjenester og gebyrer som omhandlet i artikel 1-11.
      3.   Hvis antallet af tjenester i pakken ikke er begrænset, eller hvis antallet af tjenester, der indgår i pakken, ikke er blevet overskredet, skal betalingstjenesteudbyderne fjerne erklæringen »Betaling for tjenester ud over de ovenstående er blevet opkrævet separat« nederst i rækken.
      Artikel 13
      Opstilling af pakker af tjenester, der er knyttet til en betalingskonto og kræves betalt særskilt fra gebyrerne i underafsnittet »Generelle kontotjenester«
      1.   Hvis en betalingstjenesteudbyder tilbyder en pakke af tjenester, der er knyttet til en betalingskonto, sammen med kontoen, og den pakke kræves betalt særskilt fra ethvert gebyr i underafsnittet »Generelle kontotjenester« for generelle kontotjenester som omhandlet i tabellen over tjenester og gebyrer, skal betalingstjenesteudbyderne angive følgende oplysninger i tabellen vedrørende pakken af tjenester:

                  a)

                  i kolonnen om pakken af tjenester angives pakkens handelsnavn, hvis det er relevant, eller indhold, og de kantede parenteser fjernes

                  b)

                  i kolonnen »Gebyr« angives det gebyr, der er opkrævet for pakken som helhed i den periode, der er angivet i gebyropgørelsen, højrestillet

                  c)

                  i den tredje kolonne angives antallet af gange, pakkens gebyr blev opkrævet i den pågældende periode.

            Ethvert yderligere gebyr, der opkræves for enhver tjeneste ud over de tjenester, der indgår i pakken, skal anføres i tabellen vedrørende tjenester og gebyrer som omhandlet i artikel 10 og 11.
      2.   Hvis pakken kræves betalt med jævne mellemrum, skal hyppigheden i kolonnen »Gebyr« angives og venstrestilles sammen med de samlede årlige omkostninger på linjen umiddelbart under hyppigheden med fede typer og med ordlyden »Samlede årlige omkostninger«.
      3.   Hvis der opkræves forskellige gebyrer i forbindelse med forskellige pakker i den pågældende periode, skal de i stk. 1 omhandlede oplysninger angives for hver pakke i en særskilt tabel.
      4.   Betalingstjenesteudbyderne skal fjerne hele tabellen, herunder afsnittet »Detaljeret opgørelse over gebyrer, der indgår i pakken af tjenester«, hvis en pakke af tjenester ikke leveres sammen med kontoen, eller hvis den pakke af tjenester, der tilbydes sammen med kontoen, kræves betalt som en del af gebyret for enhver generel kontotjeneste.
      5.   Hvis det samlede antal af tjenester i pakken ikke er begrænset, eller hvis antallet af tjenester, der indgår i pakken, ikke er blevet overskredet, skal betalingstjenesteudbyderne fjerne erklæringen »Betaling for tjenester ud over de ovenstående er blevet opkrævet separat« nederst i tabellen.
      Artikel 14
      Detaljeret opgørelse over udlånsrenter tilskrevet kontoen
      1.   Betalingstjenesteudbyderne skal i tabellen »Detaljeret opgørelse over udlånsrenter tilskrevet kontoen« angive de renter, som betalingskontoindehaveren har betalt i den periode, der er anført i gebyropgørelsen, hvor det er relevant.
      2.   Betalingstjenesteudbyderne skal angive rentesatsen i kolonnen »Rentesats« i form af en årlig procentsats. Hvis rentesatsen har ændret sig i løbet af den pågældende periode, skal betalingstjenesteudbyderne angive hver enkelt rentesats, der er blevet anvendt i hver enkelt periode, på en særskilt linje.
      3.   Betalingstjenesteudbyderne skal med fede typer i kolonnen »Renter« angive den rente, som betalingskontoindehaveren har betalt, udtrykt i kontoens valuta. Hvis rentesatsen har ændret sig i løbet af den pågældende periode, skal betalingstjenesteudbyderne særskilt angive de renter, som betalingskontoindehaveren har betalt, for hver af de pågældende perioder på en særskilt linje.
      4.   Betalingstjenesteudbyderne skal med fede typer angive den samlede sum af de renter, som betalingskontoindehaveren har betalt i den pågældende periode, i rækken »Udlånsrenter i alt«.
      5.   Hvis betalingskontoindehaveren ikke har betalt nogen renter, fordi kontoen ikke tilskrives renter, og hvis oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU, skal dette angives af betalingstjenesteudbyderne med ordlyden »ingen rentetilskrivning« venstrestillet med minuskler og fede typer i rækken »Udlånsrenter i alt«.
      Artikel 15
      Detaljeret opgørelse over indlånsrenter tilskrevet kontoen
      1.   Betalingstjenesteudbyderne skal i tabellen »Detaljeret opgørelse over indlånsrenter tilskrevet kontoen« angive de renter, som betalingskontoindehaveren har optjent i den periode, der er anført i gebyropgørelsen, hvor det er relevant.
      2.   Betalingstjenesteudbyderne skal erstatte »Kontonavn« med navnet på den pågældende konto med fede typer.
      3.   Betalingstjenesteudbyderne skal angive rentesatsen i kolonnen »Rentesats« i form af en årlig procentsats. Hvis rentesatsen har ændret sig i løbet af den pågældende periode, skal betalingstjenesteudbyderne angive hver enkelt rentesats, der er blevet anvendt i hver enkelt periode, på en særskilt linje.
      4.   Betalingstjenesteudbyderne skal med fede typer i kolonnen »Renter« angive den rente, som betalingskontoindehaveren har optjent, udtrykt i kontoens valuta. Hvis rentesatsen har ændret sig i løbet af den periode, der er anført i gebyropgørelsen, skal betalingstjenesteudbyderne angive de renter, som betalingskontoindehaveren har optjent, særskilt for hver af de pågældende perioder på en særskilt linje. Hvis der tilskrives renter, men de i en given periode er lig med nul, skal betalingstjenesteudbyderne vise dette ved at angive »0« i kolonnen »Renter«.
      5.   Hvis der ikke opkræves renter af beløbet på en given konto, fordi den ikke tilskrives renter, angiver betalingstjenesteudbyderne dette med ordlyden »ingen rentetilskrivning« venstrestillet med minuskler i kolonnen »Renter«.
      6.   Betalingstjenesteudbyderne skal med fede typer i rækken »Indlånsrenter i alt« angive den samlede sum af de renter, som betalingskontoindehaveren har optjent i den periode, der er anført i gebyropgørelsen.
      7.   Hvis der ikke optjenes renter af beløbet på en given konto, fordi den ikke tilskrives renter, og hvis oplysning om dette kan anføres eller kræves anført i henhold til de nationale bestemmelser til gennemførelse af direktiv 2014/92/EU, skal betalingstjenesteudbyderne angive dette med ordlyden »ingen rentetilskrivning« venstrestillet med minuskler og fede typer i rækken »Indlånsrenter i alt«.
      Artikel 16
      Yderligere oplysninger
      1.   Betalingstjenesteudbyderne skal i tabellen »Yderligere oplysninger« angive alle yderligere oplysninger ud over de oplysninger, der omhandles i artikel 2-15 og direkte vedrører de tjenester, gebyrer, udlånsrenter, indlånsrenter eller rentesatser, der omhandles i artikel 5, stk. 2, i direktiv 2014/92/EU, for den periode, der er angivet i gebyropgørelsen. De yderligere oplysninger i den tabel skal omfatte alle de oplysninger, der kræves i henhold til national lovgivning.
      2.   Ved udfyldning af tabellen skal betalingstjenesteudbyderne følge det præsentationsformat, der er fastsat i nærværende forordning, hvor det er relevant.
      3.   Betalingstjenesteudbyderne skal fjerne denne tabel, hvis de ikke har nogen oplysninger af den i stk. 1 anførte slags.
      Artikel 17
      Handelsnavne
      Hvis der anvendes et handelsnavn, skal det angives direkte efter tjenestens navn med den standardskrifttype, der er omhandlet i artikel 1, stk. 3, litra d), i kantede parenteser.
      Artikel 18
      Anvendelse af elektroniske midler
      1.   Hvis gebyropgørelsen leveres via elektroniske midler kan betalingstjenesteudbyderne, såfremt forbrugeren forsynes med en kopi af gebyropgørelsen, som er i overensstemmelse med skabelonen i bilaget og er udfyldt i henhold til artikel 2-17, ændre skabelonen udelukkende på følgende måder:

                  a)

                  uanset artikel 1, stk. 3, litra d), øge skriftstørrelserne, såfremt forholdet mellem de forskellige størrelser bibeholdes som fastsat i artikel 1, stk. 3

                  b)

                  hvis de elektroniske værktøjers dimensioner gør, at gebyropgørelsen med anvendelse af flere tabeller og kolonner er svære at læse, anvende en enkelt kolonne eller en enkelt tabel, såfremt oplysningernes rækkefølge, afsnit og underafsnit bibeholdes

                  c)

                  anvende elektroniske værktøjer, såsom lagdeling og pop op-vinduer, såfremt titlen på gebyropgørelsen, det fælles symbol, afsnittene og underafsnittene vises tydeligt, og oplysningernes rækkefølge bibeholdes.

            2.   Anvendelsen af elektroniske værktøjer som omhandlet i stk. 1, litra c), må ikke være så forstyrrende, at den kan distrahere forbrugeren fra oplysningerne i gebyropgørelsen. Oplysninger, der vises via lagdeling og pop op-vinduer, skal begrænses til de oplysninger, der er omhandlet i denne forordning.
      Artikel 19
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 28. september 2017.

               På Kommissionens vegne

            Jean-Claude JUNCKER

               Formand

         (1)  EUT L 257 af 28.8.2014, s. 214.

         (2)  Kommissionens delegerede forordning (EU) 2018/32 af 28. september 2017 om supplerende regler til Europa-Parlamentets og Rådets direktiv 2014/92/EU for så vidt angår reguleringsmæssige tekniske standarder vedrørende en standardiseret EU-terminologi for mest repræsentative tjenester, der er knyttet til en betalingskonto (se side 3 i denne EUT).

         (3)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).

         BILAG

            Skabelon til gebyropgørelse

         Tekst af billedet

            Gebyropgørelse
            [Kontoudbyderens navn]
            [Kontoudbyderens kontaktoplysninger]
            [Kundens navn]
            [Kontaktoplysninger]
            Konto
            Kontoidentifikation
            Periode
            Fra til
            Dato
            ·
            Dette dokument giver dig et overblik over alle gebyrerne for de tjenester, der er knyttet til din betalingskonto, i perioden ovenfor.
            ·
            Det viser også de eventuelle udlåns- og indlånsrenter, du har betalt eller optjent i dette tidsrum.
            ·
            Du kan se oplysninger om individuelle transaktioner eller din saldo på din kontoopgørelse.
            Oversigt over gebyrer og renter
            Gebyrer i alt (samlede gebyrer for tjenestepakker og gebyrer i alt)
            Udlånsrenter i alt
            Indlånsrenter i alt
            Samlet omkostningsindikator

         Tekst af billedet

            Detaljeret opgørelse over gebyrer i forbindelse med kontoen
            Tjeneste
            Gebyr
            Tjeneste
            Antal gange, tjenesten blev benyttet
            Gebyr
            Antal gange, gebyret blev opkrævet
            I alt
            Generelle kontotjenester
            Omfatter en pakke af tjenester, der består af:
            Betaling for tjenester ud over de ovenstående er blevet opkrævet separat.
            Betalinger (med undtagelse af kort)
            Kort og kontanter
            Overtræk og dertil knyttede tjenester
            Andre tjenester
            Gebyrer i alt
            Detaljeret opgørelse over gebyrer, der indgår i pakken af tjenester
            Tjenestepakke
            Gebyr
            Antal gange, gebyret blev opkrævet
            »Pakketjeneste« [handelsnavn, hvis det er relevant]
            Omfatter:
            Betaling for tjenester ud over de ovenstående er blevet opkrævet separat.
            Detaljeret opgørelse over udlånsrenter tilskrevet kontoen
            Rentesats
            Renter
            Udlånsrenter i alt

         Tekst af billedet

            Detaljeret opgørelse over indlånsrenter tilskrevet kontoen
            Rentesats
            Renter
            »Kontonavn«
            Indlånsrenter i alt
            Yderligere oplysninger